rlitschk/wikidir huggingface dataset:
Kind betekent Kind, in’n Tosamenhang mit Minschen en junge Person, Kind, en fröhere äthiopische Längeneenheit, Kind, in en Boom in de Graphentherorie en ünnerordent Knütten, de direkt op’n Knütten opfolgt. Kind is de Familiennaam von „Kind vun Brabant“ (1247–1308), Landgraaf vun Hessen, Adolfo Kind (1848–1907), Swiezer Chemieingenör un Skipioneer, Carl Gotthelf Kind (1801–1873), düütsch Bargbotechniker, Johann Friedrich Kind (1768–1843), düütsch Schriever, Martin Kind (* 1944), düütsch Hotelier un Ünnernehmer, Rainer Kind (* 1943), düütsch Seismoloog, Richard Kind (* 1956), US-amerikaansch Schauspeler un Synchroonsnacker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Langhium is in de Chronostratigrafie de drüdde Stoop vun’t Miozän oder Neogen un warrt ok as ünnerste Stoop vun’t middelere Miozän ansehn. Dat Langhium ümfaat den Tietruum vun 15,97 (± 0,05) Millionen Johr bit 13,65 (± 0,05) Millionen Johr vör nu. De Stoop folgt op dat Burdigalium un warrt vun’t Serravallium aflöst. De Naam vun de Stoop is vun de Landschop Langhe afleidt, de sik na Oosten vun’n Stroom Tanaro in de Provinzen Cuneo un Asti in’t noorditaliensche Piemont utwiet. De Stoop un de Naam weern 1864 vun den italienschen Geologen Lorenzo Pareto vörslahn un in de wetenschoppliche Literatur inföhrt. De Internatschonale Stratigrafische Kommischoon (ICS) hett opstunns noch keen offiziell Tyypprofil för disse Stoop fastleggt. Dat ünnere Enn vun de Stoop warrt dör dat Insetten vun de Foraminiferen-Oort Praeorbulina glomerosa oder dör de Bövergrenz vun de magneetschen Polaritäts-Chronozoon C5Cn.1n fastleggt. De Wessel na dat folgen Serravallium warrt bestimmt dör dat eerste Opduken vun de Nanofossil-Oort Sphenolithus heteromorphus. Se liggt binnen de magneetschen Polaritäts-Chronozoon C5ABr. Lorenzo Pareto: Note sur la subdivision que l'on pourrait etablir dans les terrains de l'Apennin septentrional.. In: Bulletin de la Societé Géologique de France. série 2, 22: 210-277, Paris 1864 ISSN: 0037-9409. Felix Gradstein, Jim
Villarrobledo is en spaansche Stadt in de Provinz Albacete in de autonomen Region Castilla-La Mancha. Se hett 25.417 Inwahners op en Flach vun 861,25 km². De dörsnittliche Hööch is 721 m över NN. Villarrobledo. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Stadt Koordinaten:39° 16′ N, 2° 36′ O
Peter Niemeyer (* 22. November 1983 in Riesenbirk) is en düütschen Footballspeler. In'n Momang speelt he för den SV Werder Bremen in de Football-Bundsliga. As he eerst 15 Johr oolt weer, is Niemeyer in de Nedderlannen to den FC Twente Eanske gahn. An’n 26. April 2003 hett he dor sien eerst Speel in de nedderlannsche Eerste Liga maakt. Later hett he dor alltohopen 106 mol speelt. Niemeyer is 1,91 m groot un wiggt 75 kg. Dor warrt he as en perfekten, leifigen un starken Afwehrspelerri um ankeken. Dat warrt seggt, he weer besunners goot in’t Lopen un bi de Tweekämpf. He speelt avers ok jummers wedder in dat defensive Middelfeld. Vun Düütschland ut hefft se dormols genau henkeken un Bayer Leverkusen un ok de SV Werder Bremen wullen em geern holen. Ok en nedderlannschen Klub weer achter em ran, dat weer Feyenoord Rotterdam. In’n Januar 2007 weer dat kloor un he güng na Bremen. De SV Werder möss en Aflöös vun 450.000 € betahlen. In dat eerste halve Johr bi Werder hett he bloß dree Mol speelt un ok an’n Anfang vun de Saison 2007/2008 hett he dat nich schafft, in dat eerste Team mit to spelen, ofschoonst in dat
Haji Mohamed Suharto (nah de olde Orthographie Soeharto; * 8. Juni 1921 in Kemusuk bi Argamulya up Java, Indonesien; † 27. Januar 2008 in Jakarta) weer en indoneesch Politiker un Kostrad-General, de vun 1967 bit 1998 regeerend Präsident vun sien Land weer. Suharto weer General un stunn an de Spitz vun en Militärputsch in dat Johr 1965, mit de se domols Achmed Sukarno stört hebbt. Siet 1966 Baas vun de Regeeren, weer Suharto af 1967 de amteerend Staatschef. An’ 27. März 1968 wurr he ok ofiziell Präsident. Dit Amt hett he bit 1998 utöövt. Üm de Afkehr vun de linksnatschonalistische Politik vun sien Vörgänger to ünnerstrieken, proklameer de nee Machthaber den Anfang vun en "Nee Ordnung". To sien Amtstied wies sück Suharto internatschonal apen un hett kein Versöök makt, sien Land to isoleeren. He hett eng mit den Westen un insbsünnere mit de USA tosommenarbeidt. 1970 un 1991 hett he ok Düütschland besöcht. In de Binnenpolitik wies Suharto en anner Gesicht. Hart hett he jeglich Oppositschoon utschalt. Nahdem he an de Macht keem sünd woll tüschen 400.000 bit 1 Million Kommunisten un regeerenskritisch Studenten umbrocht wurrn, so hett man schätzt. To glieker Tiet vun ok de Völkermord an de Chinesen
Harry Arthur David Melling (* 13. März 1989 in London) is en engelschen Schauspeler, de dör sien Rull as Dudley Dursley in mehrere Harry-Potter-Filmen bekannt worrn is. Melling is en Vedder vun den Schauspeler Sam Troughton, de wedder en Brodersöhn vun Michael Troughton un David Troughton is. Butendem is dat de Enkel vun Patrick Troughton (Doctor Who). In de Filmen vun de Harry-Potter-Reeg müss Harry Melling jümmer en Fettantog drägen, dat he mööglichst so utsehn de as de dicke Dudley Dursley ut de Romanen. Harry Melling in de Internet Movie Database (engelsch)
Newell betekent Newell, Oort in Alabama, USA, Newell, Oort in Iowa, USA, Newell, Oort in Pennsylvania, USA, Newell, Oort in Süüd Dakota, USA, Newell, Oort in West Virginia, USA, Newell’s Old Boys, argentiensche Footballmannschop, Newell Rubbermaid, US-amerikaansch Hersteller vun Konsumgöder, (2086) Newell, en Asteroid vun’n Hööftgördel. Newell is de Familiennaam von Alan C. Newell (* 1941), eirsch-US-amerikaanschen Mathematiker, Alex Newell (* 1992), US-amerikaanschen Schauspeler un Sänger, Allen Newell (1927–1992), US-amerikaanschen Informatiker un Psycholoog, Andrew Newell (* 1983), US-amerikaanschen Skilanglöper, Anicka Newell (* 1993), kanaadsche Staffhoochspringerin, Barbara W. Newell (* 1929), US-amerikaansche Weertschopswetenschopperin, Edward T. Newell (1886–1941), US-amerikaanschen Numismatiker, Frederick Buckley Newell (1890–1979), US-amerikaanschen Theoloog un Bischop, Gabe Newell (* 1962), US-amerikaanschen Programmerer, George Newell (* 1997), engelschen Footballspeler, Gordon F. Newell US-amerikaanschen Physiker, Harlan W. Newell (1916–2012), US-amerikaanschen Offzeer, Jasper Newell (* 2002), US-amerikaanschen Schauspeler un Synchroonspreker, Joe Newell (* 1993), engelschen Footballspeler, Martin Newell (* 1953), engelschen Musiker un Schriever, Martin Newell, brietschen Informatiker, Mike Newell (* 1942), brietschen Speelbaas un Produzent, Mike Newell (* 1965), engelschen Footballspeler un -trainer, Norman Newell (1919–2004), brietschen Musikproduzent, Norman D. Newell (1909–2005), US-amerikaanschen Paläontoloog un Zooloog, Patrick Newell (1932–1988), brietschen Schauspeler, Peter Newell (1862–1924), US-amerikaanschen Teekner un Illustrater, Peter Newell (1915–2008), kanaadschen
Ronaldo Aparecido Rodrigues, bekannt unner den Naam Naldo (* 10. September 1982 in Londrina, Brasilien) is en brasiliaanschen Footballspeler. In'n Momang speelt he för den VfL Wulfsborg in de Football-Bundsliga. In siene Jugendtied hett Naldo in Brasilien för RS Futebol speelt. Dat is en brasiliaanschen Jugendfootballvereen, de ok as Agentur to’n Utbillen un Vermiddeln vun Spelers arbeiden deit. In dat Johr 2004 weer he al Profi bi den Vereen Esporte Clube Juventude in de eerste Liga vun Brasilien. Dorbi is dat verscheden Utkiekers upfullen, dat he een vun de besten Spelers in’t Afwehr- Zentrum in de ganze Liga weer. Se menen, dor kunn noch mol richtig wat vun weern. In dat Johr 2005 hett denn de SV Werder Bremen den Brasilianer mit siene 1,98 m na Düütschland hoolt. Werder hett taxeerte twee bit dree Millionen € Aflöös för em betahlt. He scholl in Bremen an de Steed vun Valérien Ismaël treden, de na den FC Bayern München afwannert weer. He speelt sietdem an de Siet vun Per Mertesacker as Stammspeler in dat Afwehr-Zentrum. Sien eerst Door in de Champions-League för Werder hett he an’n 18. Oktober 2006 mit en Freeschööt gegen Levski Sofia ut Bulgarien maakt. An’n 9. Dezember 2006
Wiens is de Familiennaam von Dallas Wiens (* 1985), US-amerikaanschen Gesichtstransplanteerten, Douglas Wiens, kanaadschen Mathematiker, Edith Wiens (* 1950), kanaadsche Opernsängerin, Erich Wiens (1883–1940), düütschen Journalist, Hansi Wiens (* 1968), düütschen Squashspeler un -trainer, John Wiens, US-amerikaanschen Ornitholoog, Kaspar Wiens, düütschen Musikproduzent, Maja Wiens (* 1952), düütsche Schrieversche, Paul Wiens (1922–1982), düütschen Schriever, Peeta Wiens Plautdietsch-Aktivist, Wolfgang Wiens (1941–2012), düütschen Speelbaas un Dramaturg. Kiek ok bi: Wienes, Wins. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Peeta Wiens is en Integratschoonsaktivist, de sik vör allen ok veel för dat Plautdietsch insett. Wiens is 1967 in Bojewoi in Sibirien boren un later so as vele Plautdietsche na Düütschland utwannert. He hett an de Universität Builefeld Düütsch as Frömdspraak, Pädagogik un Anglistik studeert un hett sietdem veel Projekte un Kurse för Integration maakt. 1999 hett he den gemeennützigen Vereen Plautdietsch-Freunde e.V. grünnt, de sik in Düütschland un internatschonal för Dokumentatschoon un Pleeg vun dat Plautdietsche insett. Bet 2007 weer Wiens Vörsitter vun dissen Vereen un Chefredaktör vun de Tiedschrift Plautdietsch FRIND. Vun 2002 bet 2006 hett he ok för de Plautdietschen in’n Bundsraat för Plattdüütsch seten. De Text för Peter Penners plautdietschen Leed Hoafst, du doafst is vun Peeta Wiens. Blog vun Peeta Wiens (hoochdüütsch)
Petri Pasanen (* 24. September 1980 in Lahti) is en Footballspeler ut Finnland. In'n Momang speelt he för FC Red Bull Salzburg in de Football-Bundsliga. Pasanen speelt an’n leevsten in’t Afwehr-Zentrum, man he kann ok up de Butenbahn up de rechte oder lunke Siet insett’ weern. Sien Weg as Profi güng los bi den FC Lahti in de eerste Liga vun Finnland. To de Saison 2000/2001 güng he för 2,6 Mio. € na Amsterdam to Ajax. Dormols höpen de Finnen, he scholl dat in’n Football in Finnland mol wiet bringen. Man denn besehr he sik. Ofschoonst he jungen Natschonalspeler weer, keem he an de eerste Mannschop vun Ajax nich mehr ran un hett ok dat Vertroen vun den Trainer Ronald Koeman nich mehr hadd. Dormit he liekers up’n hogen Niveau spelen konn, is he denn 2004 an den Klub FC Portsmouth in de engelsche Premier League utlehnt wurrn. Na ene halve Saison wessel he an’n 15. Juli 2004 na Bremen to den SV Werder. Dor hett he sik gegen den dormoligen düütschen Natschonalspeler Frank Fahrenhorst dörsetten konnt un hett as Stammspeler in dat Afwehr-Zentrum an de Siet vun Valérien Ismaël stahn. As Ismaël to de Speeltied 2005/2006 na den FC
Dit Woort hett noch annere Bedüden: kiek dorför ünner Wilhelm Henze (Hilmssen). Wilhelm Henze (* 16. Februar 1845 in Eimbeck; † März 1918 in Hannover) weer en plattdüütschen Schriever. Henze is 1845 as Söhn vun en Schomaker in Eimbeck boren. Dor is he ok opwussen un hett Tapetendruck lehrt. Later hett he 33 Johr in en Maatstafffabrik in Hannover arbeidt. Vun 1902 af an weer he Rezitator un Schriever in Hannover. Begraven liggt he op’n Karkhoff Stöcken. In Bahnstäe hett de Henzeweg den Naam na em kregen un in Borgdörp de Wilhelm-Henze-Weg. Ut ’ner olen Stadt. Otto, Hannover 1898 Eck segge man bloß. Otto, Hannover 1917 Wat sei alles maket. Gersbach, Hannover 1918 Sau suihste iut! Gersbach, Hannover 1919 Is düt ’ne Welt! Gersbach, Hannover 1921 Tau’n lustigen Steebel. ’ne abenteuerliche Vertellunge. Gersbach, Hannover 1924 Bi’n Wikiborn gifft dat Originalschriften över dat Thema oder vun den Schriever: Wilhelm Henze. Wilhelm Henze (Schriever) in de Datenbank Die niederdeutsche Literatur (hoogdüütsch)
Bündnis 90/De Grönen (kort: Gröne; ok B’90/Gröne) is en politische Partei in Düütschland, de 1993 ut de Fusion vun de beiden Parteien De Grönen un Bündnis 90 entstahn is. De Parteivörsitters sünd Annalena Baerbock un Robert Habeck. Dat Grundsatzprogramm vun Bündnis 90/De Grönen driggt den Naam „De Tokunft is gröön“. Beslaten worrn is dat in’n März 2002 op en Bundsdelegeertenkunferenz in Berlin.Dat Programm vun de Grönen is afleidt vun veer Grundweerten. In en Slötelsteed warrt dat so utdrückt: „Wir verbinden Ökologie, Selbstbestimmung, erweiterte Gerechtigkeit und lebendige Demokratie. Mit gleicher Intensität treten wir ein für Gewaltfreiheit und Menschenrechte.“ In’n Enkelten geiht dat dorbi to’n Bispeel üm de ökoloogsche Stüerreform, da nahollig Bruken vun Energie, Rechten för Deerten un de soziale Grundsekern. Dit Programm hett na dree Johr lange Diskusschoon dat olle so nöömte „Programm vun Saarbrücken“ un 1980 aflöst, woför sik en Mehrheit vun 90 % funnen hett. Utklamüstert worrn is dat vun de Grundsatzprogrammkommisschoon, de in de Twüschentiet vun de Grundsatzkommisschoon ünner dat Regeer vun Peter Siller aflöst worrn is. Mit dit Grundsatzprogramm sünd de Grönen vun jemehr Foddern na en Utpedden vun Düütschland ut de NATO afkamen. Jemehr eendüdig pazifistische Grundinstellen hebbt se al 1999 opgeven, as se jemehr
Mesut Özil (* 15. Oktober 1988 in Gelsenkiärken) is en düütschen Footballspeler. In'n Momang speelt he bi den Real Madrid. Siene Öllern sünd ut de Törkei na Düütschland inwannert. Is is 1,80 m groot un wiggt bi 70 kg. He speelt in’t Middelfeld, tomeist up de Zentrale Positschoon, man he kann ok rechts oder links insett weern. In siene Jugend hett Özil för verscheden Verenen in Gelsenkiärken un ok, fief Johr lang, för Rot-Weiss Essen speelt. 2005 is he na Schalke 04 in de Jugendmannschop wesselt. Bi de A-Junioren vun Schalke hett Özil in de Speeltied 2005/2006 tein mol drapen. Bavenhen is he dor na den 2:1 Sieg in’t Finale gegen den FC Bayern München an’n 4. Juni 2006 düütschen Jugendmeester mit wurrn. Vör de Saison 2006/2007 hett he för de Profis vun Schalke in den DFB-Ligapokal gegen Bayer Leverkusen un den FC Bayern mitspeelt. Sien eerst Bundsligaspeel weer denn an’n 12. August 2006 gegen Eintracht Frankfort. Alltohopen hett he in siene eerste Profi-Saison 19 Mol speelt. In’n Januar 2008 hett nu avers de Vereen bekannt geven, he wull den Verdrag mit Özil nich verlängern. Düsse Verdrag dö 2009 utlopen. Vördem harr dat bi Verhanneln över den neen Verdrag Striet
Candela betekent Candela, SI-Basiseenheit för de Lichtstärk, Culcha Candela, düütsche Dancehall- un Reggae-Grupp. Candela is de Familiennaam von Félix Candela (1910–1997), spaansch-mexikaansch-US-amerikaansch Architekt, Rosario Candela (1890–1953), italieensch-US-amerikaanschen Architekt, Vincent Candela (* 1973), franzöösch Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Candela (latiensch för Tallich-, Wasslicht) is de fotometrische SI-Basiseenheit vun de Lichtstärk. En isotrope Lichtquell mit de Lichtstärk I = 1 Candela strahlt en Lichtstroom af vun d Φ {\displaystyle d\Phi } = 1 Lumen pro Ruumwinkel d Ω {\displaystyle d\Omega } = 1 Steradiant: I = d Φ d Ω {\displaystyle I={\frac {d\Phi }{d\Omega }}} . In de Eenheit Candela warrt Lichtstärken angeven, mit de en Lichtborn in en sünnere Richt strahlt, anners as de Lichtstroom, de in Lumen meten warrt. Beide Grötten sünd na dat spektrale Wohrnehmvermögen vun’t minschlich Oog wicht. En Huusholtskers sennt en Lichtstroom vun ruchweg 12 Lumen ut, de sik isotrop in all Ruumrichten verdeelt, neemlich op en Eenheitskugelflach S = 4 π {\displaystyle S=4\,\pi } . Dormit hett en Kers en Lichtstärk vun I = 12,566 l m 4 ⋅ π s r ≈ 1 l m s r = 1 c d {\displaystyle I={\frac {12{,}566\ \mathrm {lm} }{4\cdot \pi \ \mathrm {sr} }}\approx 1\,{\mathrm {\frac {lm}{sr}} }=1\,\mathrm {cd} } Een Candela is de Lichtstärk (Lichtstroomdicht) vun en Strahlenborn, de monochromaatsche Strahlen vun de Frequenz 540 · 1012 Hertz – gliekbedüden mit en Bülgenläng vun λ {\displaystyle \lambda } = ruchweg 555 nm –
Cynthia Rhodes (* 21. November 1956 in Nashville, Tennessee) is en US-amerikaansche Dansersche un Schauspelersche. Ehr Dansutbilln vun Rhodes hett al in’t Öller vun dree Johr anfungen. Afslaten hett se de mit 17 Johr. Ehr Debüt geev se in ehr Heimatstadt mit „Opryland, USA“. As Schauspelersche, Singersche und Danserin hett man ehr to’n eersten mol 1983 mit Flashdance un Staying Alive in’t Kino sehn. Tosamen mit Sylvester Stallone hett se dat Leed „Never gonna give you up“ sungen, dat sogor bit in de Top-20 kamen is. Mit Dirty Dancing hett se 1987 wedder an ehrn Spood as Danserscher in en Musical anslaten. In de laten 1980er Johren is se ’n Tiet lang ok Singersche wesen bi de US-amerikaanschen New Wave-Grupp Animotion. Butendem weer se ok in Musikvideos to sehn as för dat Leed „Rosanna“ vun de Grupp Toto oder 1987 för dat Leed „Don’t Mean Nothing“ vun den Pop-Singer un Ledermaker Richard Marx. Mit den is se in de Twüschentiet ok verheiraadt un leeft mit em un jemehr dree Kinner in Chicago. Ehr Karriere als Schauspelerin hett se opgeven, vun wegen dat se sik as Mudder üm ehr Familie kümmern will. Cynthia Rhodes in de Internet Movie Database (engelsch)
In en rechtwinklig Dreeeck heet de twee körteren Sieden Katheten (Eentall: Katheet, f). Disse twee Sieden billt den rechten Winkel. De drüdde Siet warrt Hypotenuse nöömt. De Naam kummt ut de greeksche Spraak "Κάθετος/kathetos" (=Loot/Senkblee) un is över latiensch "cathetus" (=lootrechte Lien)to uns kamen. Ut de Sicht vun en Winkel, de nich de rechte Winkel is, t.B. ut de Sicht vun den Winkel α, liggt een vun de Katheten blangen dissen Winkel un de annere is op de annere Siet. Denn is de Ankatheet de Katheet, de blangen dissen Winkel liggt (in dit Bispill: de Siet b) de Gegenkatheet de Katheet, de gegenöver liggt (in dit Bispill: de Siet a) Dissen Ünnerscheed bruukt een t.B. för de Definitschoon vun Sinus un Kosinus. Hypotenuse Sinus, Kosinus rechtwinklig Dreeeck Etymologie ut "Etymologisches Wörterbuch der deutschen Sprache" vun Friedrich Kluge
Dit Woort hett noch annere Bedüden: kiek dorför ünner Röömsch Riek. Disse Artikel is man blots en Stubben. Du kannst Wikipedia helpen un em verbetern. Rom is de Hööftstadt vun Italien. De Stadt liggt an’n Tiber un hett bi 2,6 Mio. Inwohners (1999). Binnen de Stadt liggt de Vatikan, dat een eegen lüttschen Staat (Vatikanstaat) is. De Vatikan is de Seet vun’n Paapst, de ook Bischop vun Rom un Overhaupt vun de röömsch-kathoolsche Kark is. Denn is Rom ook Seet vun de Malteser Ritterorden, dat een eegenständig Völkerrechtssubjekt is. Dat heet, een kann Rom as dreefach Hööftstadt sehn. Rom weer de Hööftstadt vun’t Römsche Riek, för dat Julius Caesar vele Rebeden innehm. Universität Niccolò Cusano
De Oorknall is na dat Standardmodell vun de Kosmologie de Anfang vun’t Weltall. In’n Rahmen vun de Oorknalltheorie warrt ok dat fröhe Universum beschreven, dat heet de Entwickeln vun’t Universum mit de Tiet na den Oorknall. As Utfinner vun de Oorknalltheorie gellt de Physiker Georges Lemaître, de den Oortostand vun’t Weltall mit den Begreep „primordial Atom“ oder „Ooratom“ beschreven hett. De Begreep Oorknall (eng. Big Bang, wöörtlich also „De grode Knall“) weer vun Sir Fred Hoyle prägt, de en Kritiker vun disse Theorie weer un se mit den Utdruck in’t Alberne tehn wull. In de düütschen un plattdüütschen Översetten fehlt disse ironische Ünnertoon. De Oorknall beteken keen Explosion in en Ruum, de dor is, man dat gemeensome Tostannenkamen vun Materie, Ruum un Tiet ut en oorsprüngliche Singularität. Wenn een dorvun utgeiht, dat mit den Oorknall nich blots de Materie entstahn is, man ok de Ruumtiet eerst anfungen hett dortowesen, kann de Oorknall sülvst mit de physikaalschen Theorien, de dat bit hüüt gifft, gor nich beschreven warrn. Na de Oorknalltheorie hett dat mit Mateer anfüllte Weltall na sien Entstahn dormit anfungen, sik uttobreden. Dat duert bit hüüt an. De Kosmologie modelleert disse Expansion vun’t Universum mit Help vun de Feldglieken vun
Warft betekent Warft, en Bedriev, wo Scheep boot weert, Warft, en künstlichen Barg to’n Schutz vör Stormfloot un Hoochwater. Kiek ok bi: Warf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ene Warft, dor warrt ok Warf, Wurt oder Woort to seggt, is en lüttjen Barg, de künstlich ut Eer tohopenschütt wurrn is. He is tomeist rund un dor warrt up siedelt, dormit Huus un Hoff bi Stormfloot dröge blievt. Je nadem, wo groot de Warft is, könnt dor enkelte Hööv up stahn, man ok ganze Dörper. Warften finnt sik in de noordwestdüütsche Masch un in de Noordsee up de Halligen, man ok in de Nedderlannen un in Däänmark. Al vun dat 3. Johrhunnert v. Chr. af an gifft dat düsse künstlichen Hövels. Ehr dat de Dieken boot wurrn sünd, weer dat de eenzige Schutz, de gegen dat Hoochwater helpen dö. För Warft gifft dat ok allerhand annere Naams, as Warf, Wurt, Werft, Wierde un Terp. Oorsprünglich hett dat Woort woll Warf heten, so as dat in Oostfreesland noch hüdigendags begäng is. Bi Warft is denn later en –t anbackt wurrn. De Wöör Warf(t) un Werft kaamt wohrschienlich vun dat Verb „warven“ un hefft nix to kriegen mit dat hoochdüütsche Woort „werfen“, wat ja ok up Platt „smieten“ heten dö. Wierde un Wurt hangt mit „Werder“ oder „Warder“ tohopen, wat an un for sik en Insel in en Stroom is. In
Warf betekent Warf, en künstlichen Barg to’n Schuul gegen Stormfloot un Hoochwater, Warf, Oort in’n Oortsdeel Borgfeld in Bremen, Warf, allerhand Versöök, mit Hölp vun Daagblöer, Feernsehen, Filmen un Plakaten de Lüde to besnacken, en sünnere Saak to köpen, to wählen oder sik dorachter to klemmen. Kiek ok bi: Warft, Wharf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Mehmet Kurtuluş (* 27. April 1972 in Uşak) is en düütschen Schauspeler vun törksch Afstammen. Kurtuluş is in de Törkie, in de Stadt Uşak boren. He weer twee Johr oolt, as sien Öllern mit em na Soltgitter. Den Instieg to de Schauspeleree hett he an’t Gymnasium an’n Fredenberg hatt. Na sien Abitur 1991 hett he an’t Staatstheater Bronswiek speelt. Eerste Engagements harr he 1994 un 1995 an de Kummedie an’t Winterhuder Fährhuus in Hamborg as ok an’t Theater an’n Kurfürstendamm in Berlin. Sien Broder Tekin Kurtuluş is ok Schauspeler. Wohrhaftig opdeckt weer he nu sien egen Anicht dör de Schauspelersche Evelyn Hamann. Na eerste Feernsehrullen in Episoden vun verscheden Feernsehregen un en wieteret Theaterengagement an de Homborger Kamerspelen harr he 1998 mit de Hööftrull in den Film Kurz und schmerzlos vun Fatih Akın sien Dörbrook. Vörher hett he ok al in Akıns uttekenten Kortfilm Getürkt (1996) mitarbeit. Dorna harr he Hööftrullen ünner annern in den spoodrieken Feernseh-Tweedeler Der Tunnel vun Roland Suso Richter, wo he blangen Heino Ferch un Nicolette Krebitz speelt hett. Doris Dörrie hett em den för ehrn kamerspeelordigen Film Nackt ranhollt. Vundaag leevt Kurtuluş in Berlin. Tosamen is he mit de Schauspelersche un Moderatersche Désirée Nosbusch. De
Kurtuluş betekent Kurtuluş, en Splittergrupp vun de Törksche Volksbefreens-Front. Kurtuluş is de Familiennaam von Mehmet Kurtuluş (* 1972), düütsch Schauspeler, Muhammet Kurtuluş (* 1974), törksch Footballspeler, Serdar Kurtuluş (* 1987), törksch Footballspeler, Tekin Kurtuluş (* 1968), düütsch Schauspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.